पत्नी मुझे बेलन से पीटती है, वो बोली- बचपन से ही मैं ऐसी हूं

छिंदवाड़ा (ब्यूरो)। शहर के लालबाग क्षेत्र में रहने वाले एक युवक ने परिवार परामर्श केन्द्र में अपना दुखड़ा सुनाया 'हर छोटी-छोटी बातों को लेकर पत्नी मुझसे झगड़ पड़ती है। यही नहीं वह बर्तन फेंककर मारती है और झाड़ू, बेलन से मेरी पिटाई भी करती है।'

पति की बात को सुनकर पत्नी बोली ' उसे खूब गुस्सा आता है। बचपन से उसकी ऐसी ही आदत है।' काउंलर्स ने समझाया तो पत्नी ने अपनी गलती मानी और पति से भी माफी मांगी। शनिवार को केन्द्र में रखे 10 पारिवारिक मामलों में से 3 परिवार के बीच सुलह करवाई गई। शेष मामलों को विचाराधीन रखा गया है।

परामर्श केन्द्र से मिली जानकारी के अनुसार शहर के लालबाग क्षेत्र में रहने वाली एक युवक ने आवेदन दिया कि उसकी शादी को करीब 4 साल हो गए। इन चार सालों से लगातार पत्नी घर में रहते हुए घर की हर छोटी-छोटी बातों लेकर विवाद करती है।

विवाद के दौरान पत्नी इतनी अधिक गुस्सें में आ जाती है कि वह घर में रखे बर्तन फेंककर मारना शुरू कर देती है। साथ ही जब तक उसकी पूरी बातें न सुनी जाए तो वह झाडू एवं बेलन ने भी मारपीट करती है। हर बार आखरी गलती समझकर उसे माफ किया जाता रहा है। लेकिन लगातार पत्नी आंतकी होती जा रही है। जो अपने गुस्सें पर काबू नहीं कर पा रही है।

इस मामले में जब पत्नी से काउंसलर्स ने पूछताछ की तो पत्नी ने यह कहकर टाल दिया कि उसे खूब गुस्सा आता है। इस कारण वह कुछ भी फेंककर मार देती है। बचपन से उसकी ऐसी ही आदत है। इस मामले में दोनो पक्षों को सुनवाई की गई और दोनो पक्षों को समझाइश देकर मामले में सुलह करवाई गई। जहां पत्नी ने अपनी गलती स्वीकार करते हुए पति से माफी भी मांगी।

कच्ची शराब पीकर सास-ससुर करते हैं दंगा

परामर्श केन्द्र में आए एक अन्य मामले में विवाहिता ने आवेदन दिया कि उसके ससुराल में सास-ससुर कच्ची शराब पीते है। रोजाना शराब पीने के बाद दोनों घर में दंगा करते हैं। जिस कारण वह काफी परेशान हो जाती है। इस बात को लेकर पति ने कहां गया तो उन्होंने भी बात को टाल दिया।

पति द्वारा बात को गंभीरता से न लेने के कारण वह मायके में रह रही है। जब तक सास-ससुर शराब पीने बंद नहीं करेंगे तब वह ससुराल नहीं जाएगी। केन्द्र में हुई सुनवाई के दौरान सास-ससुर ने शराब न पीने की बात कहीं। साथ ही किसी भी तरह का घर में विवाद भी अब नहीं करने का आश्वासन दिया। इस मामले में भी सुलह करवाई गई।

Posted By:

नईदुनिया ई-पेपर पढ़ने के लिए यहाँ क्लिक करे

नईदुनिया ई-पेपर पढ़ने के लिए यहाँ क्लिक करे

डाउनलोड करें नईदुनिया ऐप | पाएं मध्यप्रदेश, छत्तीसगढ़ और देश-दुनिया की सभी खबरों के साथ नईदुनिया ई-पेपर,राशिफल और कई फायदेमंद सर्विसेस

डाउनलोड करें नईदुनिया ऐप | पाएं मध्यप्रदेश, छत्तीसगढ़ और देश-दुनिया की सभी खबरों के साथ नईदुनिया ई-पेपर,राशिफल और कई फायदेमंद सर्विसेस